
Anexa nr. 2 la HCL nr.........
Caiet de sarcini

privind obligaţiile 

ce trebuiesc respectate de către agenţii economici la exploatarea masei lemnoase

1. Predarea spre exploatare a masei lemnoase contractate şi a suprafaţei parchetului se face pe bază de proces verbal întocmit de personalul silvic şi beneficiarul împuternicit, pe baza actului de punere în valoare a tehnologiei de exploatare aprobată înscrisă în autorizaţia de exploatare.
2. Eliberarea autorizaţiei de exploatare pentru noi parchete din aceaşi gestiune este permisă numai dacă au fost exploatate cele scadente, indiferent de natura produsului. În cazuri bine justificate se pot elibera autorizaţii numai pentru pregătirea parchetelor.

3. Exploatarea parchetelor la termenele prevăzute în autorizaţii încep numai după predarea suprafeţelor de exploatat pe bază de proces verbal întocmit (model tipizat).
4. Predarea parchetelor de către organele silvice se face numai gestionarului împuternicit prin delegaţie scrisă de către agentul economic contractat.

5. În vederea protejării regenerării naturale, a arborilor nemarcaţi, evitării degradării solului, valorificării integrale a masei lemnoase contractate, beneficiarul este obligat să respecte următoarele:

I.Reguli silvice de exploatare 
a. Agentul economic este obligat să organizeze recoltarea şi colectarea masei lemnoase contractate la termenele prevăzute în graficul de eşalonare a tăierilor, cu respectarea strictă a regulilor de exploatare.

b. Doborârea arborilor marcaţi se face în afara ochiulirol de seminţiş, evitându-se deprecierea şi vătămarea puieţilor, a arborilor nemarcaţi, care rămân pe picior.
Pe pante cu inclinirea mai mare de 10 grade, doborârea se face cu vârful la deal sau pe curba de nivel, ţinând seama de direcţia indicată de tehnologia scoaterii şi utilajul folosit în această operaţie. În condiţiile desfăşurării normale a procesului de exploatare, pierderile de mai mari de 8-12% din suprafaţa seminţişului, prevăzute în procesul verbal de predare a parchetului, constituie prejudiciu imputabil.

c. Tăierea arborilor se face cât mai jos, astfel încât înălţimea cioatei, măsurate în partea de amonte să nu depăşească 1/3 din diametrul secţiunii, iar la arborii mai groşi de 30 cm, să nu depăşească 20 cm.
d. Cioatele se cojesc în întregime la molid şi pin, iar la celelalte specii de răşinoase prin curelare.

e. În arboretele de amestec de răşinoase cu foioase, se doboară întâi arborii de răşinoase şi apoi cele de foioase.

f. Exploatarea parchetului începe cu doborârea arborilor aninaţi, uscaţi şi a iescarilor.

g. Colectarea materialului lemnos se face numai pe traseele stabilite prin tehnologia de exploatare aprobată, materializată pe teren cu ocazia predării parchetului.

h. În perioada cu precipitaţii abundente, cu solul imbibat cu apă, se interzice exploatarea lemnului pentru a preveni degradarea solului.

i. Arborii nemarcaţi din raza căilor de scos-apropiat vor fi protejaţi cu lungoane, tăruşi, manşoane de crăci şi alte mijloace.
j. Scoaterea din parchet la terminarea exploatării a masei lemnoase în întregime, strângerea resturilor de exploatare (crăci şi vârfuri sub 2 cm grosime, zoburi, lemn putregăios) în grămezi mici, în afara ochiurilor de seminţiş. Crăcile şi vârfurile nu se aruncă în apă. La tăierile rase de molid, resturile de exploatare nevalorificabile, se strâng în şiruri de lăţime maximă de 1-1,2 m întrerupte aproximativ din 20 în 20 cm, orientate pe linia de cea mai mare pantă, cu distanţa între şiruri de minimum 10 m. Se eliberează de resturi de exploatare potecile, cărările de interes turistic, drumurile utile activităţii silvice, albiile pâraielor.

k. Nivelarea căilor de scos-apropiat după terminarea lucrărilor.

l. Se interzice târârea sau semitârârea lemnului rotund pe drumuri forestiere.
m. Se interzice corhănitul lemnului.

n. Respectara normelor de prevenire şi stingere a incendiilor şi respectarea normelor de protecţia muncii pe durata executării lucrărilor este sarcina agentului economic, care execută exploatarea parhetului.
În completarea reglementărilor naţionale care trebuie respectate în lucrările de      exploatare, vin şi următoarele reguli, derivate din standardele FSC de certificare a managementului forestier:
a. zonele protejate sunt demarcate în teren, înaintea începerii operaţiunilor

b. utilajele nu intră în ape decât în scopul traversării prin locuri delimitate anterior

c. crăcile şi vârfurile nu se aruncă în apă

d. se opreşte exploatarea când solul este îmbibat cu apă

e. unde este nevoie se utilizează fascine.
II. Dotarea cu instalaţii de scos-apropiat şi de transport

Stabilirea necesarului de instalaţii (drumuri, căi de scos ) şi amplasarea lor în teren se face în comun de beneficiar cu ocolul silvic, ţinându-se seama de posibilităţile de exploatare a lemnului, precum şi de interesele generale de gospodărirea pădurii.


Proiectarea acestor instalaţii rămâne în sarcina intreprinzătorului, urmând ca execuţia lor să se facă cu aprobarea ocolului. Proiectarea se va face cu scopul minimizării eroziunii solului şi alunecărilor. 

Achiziţionarea de noi maşini pentru recoltare şi transport se va face cu luarea în calcul a minimizării distrugerilor asupra solului, a arborilor rămaşi şi a regenerărilor.


După terminarea lucrărilor de exploatare şi transport a masei lemnoase, instalaţiile de scos-apropiat şi construcţiile anexe, vor fi dezafectate cu excepţia celor acceptate de ocol să rămâne pe teren în interesul activităţii silvice.

III. Organizarea activităţii în parchet 

Agentul economic, care execută lucrările de exploatare este obligat să întroducă în parchet gama de utilaje adecvate tehnologiei de exploatare aprobate de ocol. Să folosească în procesul tehnologic de exploatare a lemnului personal care are calificare şi este instruit corespunzătoare lucrărilor, care se execută.


Orice eveniment în activitatea de exploatare ( incendii, accidente de muncă etc) rămâne în sarcina celui care execută lucrările de exploatare.

Agentul economic, care execută lucrările de exploatare este obligat să realizează lucrări de exploatare atât în suprafeţele certificate, cât şi în cele necertificate să desemneze 2 platforme primare, atent delimitate pe teren, pentru cele 2 tipuri de lemn şi va afişa un indicator pe care se specifică „Platformă primară – lemn certificat FSC”. Pentru lemnul provenit din suprafeţele necertificate, agentul economic va afişa un indicator pe care se specifică „Platformă primară – lemn necertificat”.
IV. Reguli de protecţie a biodiversităţii
a. Agentul economic organizează activitatea lucrărilor de exploatare cu respectarea regulilor de menţinere a biodiversităţii suprafeţei parchetului.
b. Zonele protejate vor fi delimitate în teren, înaintea începerii operaţiunilor.
c. Iniţiază şi execută amplasarea căilor de scos apropiat respectând standardele certificării pădurilor

d. Execută instruirea angajaţilor proprii dpv SSM, asigură dotarea acestora cu echipament individual de protecţie, asigură cazarea respectând regulile de igienă.

e. Lucrările de exploatare vor menaja sursele de apă, zonele adiacente cursurilor de apă, trecerile inevitabile peste cursuri vor fi perpendiculare pe firul apei şi podete, prin locuri delimitate anterior.
f. Va asigura tot concursul său pentru bunul mers al implementării standardelor de certificare, va sta la dispoziţia vânzătorului cu ocazia auditului.

g. Va asigura prezenţa activă cu ocazia controlului exploatării, în special în completarea anexelor specifice procesului de certificare a managementului forestier.

h. Ţine evidenţa completă a mişcării lemnului şi eliberează toate documentele aferente conform reglementărilor în vigoare şi a indicaţiilor ocolului silvic.

i. Va asigura protecţia exemplarelor de lemn mort din parchet şi suprafaţa afectată de măsurile de exploatare.

V. Dispoziţii finale

Prevederile prezentului caiet de sarcini se completează cu prevederile legale în vigoare care prevăd obligaţii în sarcina agenţilor economici care contractează material lemnos pentru exploatare, prevederi pe care agentul economic  este obligat să le cunoască. Să pună la dispoziţia reprezentanţilor ocolului Cazierul tehnic.

 Odată cu preluarea prezentului caiet de sarcini, agentul economic confirmă că a luat la cunoştinţă obligaţiile ce îi revin privind exploatarea masei lemnoase.

       Preşedinte de şedinţă/Primar



Beneficiar,

